סתוונית ירושלים

סתוונית ירושלים (שם מדעי: Colchicum hierosolymitanum) היא צמח ממשפחת הסתווניים. בעבר השתייכה למשפחת השושניים שפוצלה לכמה משפחות.

סתוונית ירושלים היא צמח בגובה 5–10 ס"מ. הפקעת נמצאת באדמה קשה בעומק של עד 40 ס"מ, צורתה אליפטית וקוטרה 3.5-2 ס"מ, היא עטופה בקליפות חומות-אדמדמות יבשות. בתפרחת 5–9 עלי-עטיף שמתפתחים לאחר הפריחה. בכל בצל עד 40 פרחים שלא כולם צומחים באותו הזמן כך שניתן לראות פרחים צעירים ליד פרחים נובלים. הפריחה של המין בין אוקטובר לינואר.

בית גידול הוא קרקעות כבדות שונות בשטחים עשבוניים ובתוך סירה קוצנית. הצמח פזור עד נדיר ביהודה, שומרון, גליל תחתון ועמק החולה. מצוי בגולן, בגליל העליון ובחרמון הנמוך.
באזור ירושלים כמעט ונעלמה תחת הבנייה ונשמרה בעמק המצלבה, בגבעת התנ"ך וגם בגן הבוטני האוניברסיטאי בגבעת רם, ירושלים. בגן הבוטני היא פורחת מסוף אוקטובר ועד לאמצע נובמבר.

קישורים חיצוניים

צמחים שתוארו ב-1953
טקסונים שתוארו בידי נעמי פיינברון-דותן
סתווניים
ארץ ישראל: סתווניים
ערכי טבע מוגנים בישראל: צמחים
פרחים סגולים בארץ ישראל